CrowdStrike

CrowdStrike Holdings, Inc. yan jî bi kurtasî CrowdStrike pargîdaniyeke ewlehiya teknolojiya sîberê ya amerîkî ye ku navenda pargîdanyê li Austin, Texasê ye. Pargîdanî parastina xebata ewr û ewlehiya xala dawîn, îstîxbarata gefan û xizmeta astengkirina êrîşên sîberî dike.

Pargîdanî beşdarî vekolînên çend êrîşên sîberî yên payebilind bûye ku di nav de hacka Sony Pictures ya sala 2014an, êrişên sîber ên salên 2015 û 2016an a li ser Komîteya Neteweyî ya Demokratîk (DNC) û ketina e-nameyê ya sala 2016an a ku DNC jî tê de bû.

Di tîrmeha sala 2024an de, nûvekirineke xelet a nermalava ewlehiyê dibe sedema qutbûna komputerê ya cîhanî ku tesîrê li rêwîtiya hewayî, weşanger û karûbarên din kiriye.

 Dîrok 
CrowdStrike ji aliyê George Kurtz (CEO), Dmitri Alperovitch (CTOuê berê) û Gregg Marston (CFO, emekdar) ve di sala 2011an de hatiye damezrandin. Piştî salekê wan Shawn Henry ku karbidestek berê yê Buroya Vekolînê ya Federalê (FBI) bû, anîn ser rêveberiya pargîdaniya CrowdStrike. Pargîdanî di hezîrana 2013an de hilbera xwe ya yekem CrowdStrike Falcon derxistiye ku parastina xala dawîn, îstîxbarata xetereyê û têkilîbûnê peyda dikir.

Di gulana sala 2014sn de raporên CrowdStrike alîkariya Wezareta Dadê ya Dewletên Yekbûyî kiriye ku pênc hackerên leşkerî yên çînî bi sîxuriya sîber a aborî ya li dijî pargîdaniyên amerîkî tawanbar bike. CrowdStrike di heman demê de çalakiyên Energetic Bear ku komeke girêdayî Servîsa Ewlekariya Federal a Rûsyayê ye ku operasyonên îstîxbaratê li dijî armancên gerdûnî ku di serî de di sektora enerjiyê de pêk dianîn, eşkere kiriye.

Di gulana sala 2015an de pargîdanî di derbarê VENOMê de agahdarî belav kir ku xeletiyek krîtîk di hîpervisoreke çavkaniya vekirî ya bi navê Quick Emulator (QEMU) de heye ku destûr dide êrîşkaran ku bigihîjin agahdariya kesane ya hesas. Di cotmeha sala 2015an de CrowdStrike ragihand ku dê hackerên çînî yên ku êrîşî pargîdaniyên teknolojî û dermanan dikin. Di vê serdemê de serokê Dewletên Yekbûyî Barack Obama û rêberê Çînê Xi Jinping bi eşkere li hev kiribûn ku li dijî hev sîxuriya aborî nekin. Ev hackkirina îdiakirî dibe sedema binpêkirina vê peymana di navbera herdu welatan.

Di tîrmeha sala 2015an de Google di dora fînansekirina Series C ya pargîdaniyê de veberhênan kiriye ku li dû Series D û Series E derdikeve, heya gulana sala 2019an bi tevahî 480 milyon dolarên berhev kiriye.

Di sala 2017an de, pargîdanî gihîştiye nirxeke zêdetirî 1 milyar dolarê amerîkî ku dahata salane ya texmînkirî ya pargîdaniyê 100 milyon dolarên emerîkî bû. Di hezîrana sala 2018an de, pargîdaniyê diyar kiriye ku nirxê pargîdaniyê ji zêdetirî 3 milyar dolarên amerîkî ye.

Di nav veberhênerên pargîdaniyê de pargîdaniyên wekê Telstra, March Capital Partners, Rackspace, Accel Partners û Warburg Pincus hene.

Di hezîrana sala 2019an de parên pargîdaniyê li ser Bazara Nasdaqê ji bo kirîna gel hatiye destpêkirin.

 Çavkanî 

Kategorî:Şirketên teknolojiyê li Herêma Korfezê ya San Franciscoyê